CELEX: 32019D2190
Language: lt
Date: 1576713600000
Title: Europos Vadovų Tarybos Sprendimas (ES) 2019/2190 2019 m. gruodžio 19 d. kuriuo skiriami du Europos Centrinio Banko vykdomosios valdybos nariai

20.12.2019   
               
               
                  LT
               
               
                  Europos Sąjungos oficialusis leidinys
               
               
                  L 330/52
               
            
         EUROPOS VADOVŲ TARYBOS SPRENDIMAS (ES) 2019/2190
         2019 m. gruodžio 19 d.
         kuriuo skiriami du Europos Centrinio Banko vykdomosios valdybos nariai
         EUROPOS VADOVŲ TARYBA,
         atsižvelgdama į Sutartį dėl Europos Sąjungos veikimo, ypač į jos 283 straipsnio 2 dalį,
         atsižvelgdama į Europos Sąjungos Tarybos rekomendaciją (1),
         atsižvelgdama į Europos Parlamento nuomones (2),
         atsižvelgdama į Europos Centrinio Banko valdančiosios tarybos nuomones (3),
         kadangi:
         
                     (1)
                  
                  
                     Benoît COEURÉ buvo paskirtas Europos Centrinio Banko vykdomosios valdybos nariu aštuonerių metų kadencijai nuo 2012 m. sausio 1 d. Jo kadencija baigiasi 2019 m. gruodžio 31 d.;
                  
               
                     (2)
                  
                  
                     Sabine LAUTENSCHLÄGER buvo paskirta Europos Centrinio Banko vykdomosios valdybos nare aštuonerių metų kadencijai nuo 2014 m. sausio 27 d.2019 m. rugsėjo 26 d. laišku Europos Centrinio Banko pirmininkas pranešė Europos Vadovų Tarybos pirmininkui apie Sabine LAUTENSCHLÄGER sprendimą atsistatydinti iš Vykdomojoje valdyboje užimamų pareigų nuo 2019 m. spalio 31 d., nepasibaigus jos kadencijai;
                  
               
                     (3)
                  
                  
                     todėl reikia paskirti du naujus Europos Centrinio Banko vykdomosios valdybos narius;
                  
               
                     (4)
                  
                  
                     Europos Vadovų Taryba nariais nori skirti Fabio PANETTA ir Isabel SCHNABEL, kurie, Europos Vadovų Tarybos nuomone, atitinka visus Sutarties 283 straipsnio 2 dalyje nustatytus reikalavimus,
                  
               PRIĖMĖ ŠĮ SPRENDIMĄ:
         
            1 straipsnis
            Europos Centrinio Banko vykdomosios valdybos nariais aštuonerių metų kadencijai nuo 2020 m. sausio 1 d. skiriami:
            
                        —
                     
                     
                        Fabio PANETTA,
                     
                  
                        —
                     
                     
                        Isabel SCHNABEL.
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. gruodžio 19 d.
            
               
                  Europos Vadovų Tarybos vardu
               
               
                  Pirmininkas
               
               C. MICHEL
            
         
         
            (1)  OL C 351, 2019 10 17, p 1; OL C 385, 2019 11 13, p. 1.
         
            (2)  2019 m. gruodžio 17 d. pateiktos nuomonės (dar nepaskelbta Oficialiajame leidinyje).
         
            (3)  2019 m. spalio 23 d. pateikta nuomonė (OL C 373, 2019 11 5, p. 2); 2019 m. gruodžio 11 d. pateikta nuomonė (dar nepaskelbta Oficialiajame leidinyje).